Kaapstad se brûe na nêrens gaan onvoltooid bly | DieKaap.com
Die ontwikkelaar sou ook met ’n plan vorendag moes kom om die verkeersdruk na en uit die middestad te verlig en om bekostigbare behuising te verseker.
Hoë wolkekrabbers tussen die paaie aan die vooraansig van die stad, was nog een van die voorstelle, soos met dié grafiese voorstelling aangedui is.
De Lille het vantevore gesê een van die beloftes wat sy gemaak het toe sy in 2011 as burgemeester verkies is, was dat sy iets aan die onvoltooide brûe sou doen.
De Lille het dit as een van haar “nalatenskapprojekte” beskryf.
Lungelo Mbandazayo, stadsbestuurder, het Woensdag egter in ’n verklaring gesê hy het op regsadvies die projek geskrap. Die ses voorgenome ontwikkelaars wat voorstelle ingedien het, is op Vrydag 13 Julie ingelig.
Mbandazayo sê daar is verskeie besware ingedien oor die evaluasiekriteria wat die Kaapstad-metroraad uitgereik het.
“Tenderprosesse moet volgens wet wees, spesifiek ook ingevolge afdeling 217 van die Grondwet wat handel oor openbare tenders. Daar moet geen twyfel oor die integriteit van die prosesse wees nie. Om dié rede het ek besluit om die versoek vir voorstelle te skrap,” sê Mbandazayo.
Hy verwys na die ekonomiese vooruitsig van die land wat minder rooskleurig lyk as twee jaar gelede en sê ekstra laste staar op die oomblik die metro, belastingbetalers en ander inwoners in die gesig wat nie geïgnoreer kan word nie.
Van die planne wat ingedien is, het ingesluit dat die brûe wel voltooi word en dat bekostigbare huisvesting tussen en onder die brûe ontwikkel word.
« Skade veroorsaak deur geweldadige betogings in Hermanus beloop al meer as R40 m.